Firenze Ülikool
Firenze Ülikool (itaalia keeles Università degli Studi di Firenze) on kõrgem õppeasutus Itaalias Firenzes. Kool arenes välja Firenze vabariigi poolt 1321. aastal asutatud Studium Generale'st, kus õpetati tsiviil- ja kanoonilist õigust, "klassikalist" kirjandust ja meditsiini. 2004/2005 õppeaastal oli ülikoolis 12 teaduskonda ja 70 osakonda, 122 bakalaureuseõppe kursust ja 111 magistriõppe kursust.